బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
స్టీవ్ స్మిత్‌కు షాకిచ్చిన రాజస్థాన్ రాయల్స్
బాల్ ట్యాంపరింగ్ ఆరోపణలతో ఆస్ట్రేలియా కెప్టెన్సీని వదులుకున్న స్టీవ్ స్మిత్‌కు ఐపీఎల్ ఫ్రాంచైజీ రాజస్థాన్ రాయల్స్ దిమ్మతిరిగే షాకిచ్చింది.
Samayam Telugu | Updated:
Mar 26, 2018, 04:13PM IST
స్టీవ్ స్మిత్‌కు షాకిచ్చిన రాజస్థాన్ రాయల్స్
బాల్ ట్యాంపరింగ్ వివాదం కారణంగా ఆస్ట్రేలియా కెప్టెన్సీని చేజార్చుకున్న స్టీవ్ స్మిత్‌కు మరో షాక్ తగిలింది. రాజస్థాన్ రాయల్స్ ఫ్రాంచైజీ స్మిత్‌ను నాయకత్వ బాధ్యతల నుంచి తప్పించింది. అతడి స్థానంలో అజింక్య రహానేను కెప్టెన్‌గా ఎంపిక చేసింది. ఫ్రాంచైజీ ప్రయోజనాలను దృష్టిలో ఉంచుకొని ఎలాంటి వివాదాలకు తావు ఇవ్వొద్దనే ఉద్దేశంతోనే స్మిత్‌ను పక్కనబెట్టామని రాజస్థాన్ రాయల్స్ స్పష్టం చేసింది. దీంతో మరి కొద్ది రోజుల్లో ప్రారంభం కానున్న ఐపీఎల్‌లో రాజస్థాన్ సారథ్య బాధ్యతలను స్మిత్ స్థానంలో రహానే చేపట్టనున్నాడు.
దక్షిణాఫ్రికాతో జరిగిన మూడో టెస్టులో స్మిత్ బాల్ ట్యాంపరింగ్ కోసం ప్రణాళికలు రూపొందించగా.. శాండ్ పేపర్‌తో బంతి ఆకారాన్ని దెబ్బతీయడానికి బాన్‌క్రాఫ్ట్ ప్రయత్నించాడు. కానీ టీవీ కెమెరాలు పసిగట్టడంతో బాగోతం బయటకు వచ్చింది. మూడో రోజు ఆట ముగిసిన అనంతరం తప్పు చేశామని స్మిత్ ఒప్పుకున్నాడు.
కానీ కెప్టెన్సీ నుంచి తప్పుకోవడానికి స్మిత్ నిరాకరించాడు. బాల్ ట్యాంపరింగ్ వివాదంతో ఆస్ట్రేలియా ప్రతిష్ట మసకబారడంతో ఆ దేశ ప్రధాని కూడా తీవ్రంగా స్పందించాల్సి వచ్చింది. వెంటనే చర్యలు తీసుకోవాలని టర్న్‌బుల్ ఆదేశించడంతో స్మిత్ కెప్టెన్సీ నుంచి తప్పుకున్నాడు. మరోవైపు ఐసీసీ కూడా స్మిత్ మ్యాచ్ ఫీజులో 100 శాతం కోత పెట్టడంతోపాటు ఒక టెస్ట్ నిషేధాన్ని విధించింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.